Chuo Kikuu cha Kilimo cha Shirikisho, Abeokuta

Chuo Kikuu cha Kilimo cha Shirikisho, Abeokuta ni mojawapo ya taasisi za elimu ya juu zinazomilikiwa na kuendeshwa na serikali ya shirikisho ya Nigeria.

 Historia 
Chuo Kikuu cha Kilimo cha Shirikisho, Abeokuta, Jimbo la Ogun, au FUNAAB, kilianzishwa Januari 1, 1988, na Serikali ya Shirikisho wakati vyuo vikuu vinne vya teknolojia vilivyokuwa vimeunganishwa mwaka 1984 vilipochanganuliwa tena. Hii ilisababisha kuanzishwa kwa vyuo vikuu viwili vya kwanza vya kilimo huko Abeokuta na Makurdi.

Katika tarehe hiyo hiyo, Profesa Nurudeen Olorun-Nimbe Adedipe aliteuliwa kuwa makamu mkuu wa kwanza wa chuo kikuu hicho. Profesa Adedipe alikabidhiwa rasmi majukumu yake Januari 28, 1988. Kwa miaka mingi, tarehe ambayo Profesa Adedipe alikabidhiwa majukumu yake ilikosewa kutambulika kama siku ya msingi. Kufuatia kupitia upya nyaraka za kuanzisha chuo kikuu hicho, uamuzi wa baraza katika mkutano wake wa 53 wa kisheria mnamo Juni 2010 ulirejesha tarehe ya msingi kuwa Januari 1, 1988, kama ilivyoamriwa na sheria iliyounda chuo kikuu hicho.

Kabla ya kuanzishwa kwa FUNAAB, Serikali ya Shirikisho ilikuwa imeanzisha Chuo Kikuu cha Teknolojia cha Shirikisho, Abeokuta (FUTAB) mwaka 1983. Kisha, mwaka 1984, kilichanganywa na Chuo Kikuu cha Lagos na jina lake likabadilishwa kuwa Chuo cha Sayansi na Teknolojia, Abeokuta (COSTAB), kabla ya kuchanganuliwa tena Januari 1988.https://www.google.com/search?q=Then,+in+1984,+it+was+merged+with+the+University+of+Lagos+and+had+its+name+changed+to+the+College+of+Science+and+Technology,+Abeokuta+(COSTAB),+before+the+demerger+of+January,+1988

Chuo kikuu kilianza katika kampasi ya zamani ya Shule ya Sekondari ya Abeokuta, Isale-Igbein, karibu na katikati ya mji. Kilimaliza kuhama kwenda eneo lake la kudumu kando ya Barabara ya Alabata mwaka 1997.
Jamii:AWC GWEI
Jamii:Mbegu